**ՏԵՂԵԿԱՆՔ - ՀԻՄՆԱՎՈՐՈՒՄ**

**02-003-0209-0002 ԾԱԾԿԱԳՐՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 29-րդ և 31-րդ, ՀՀ հողային օրենսգրքի 7-րդ հոդվածի 15-րդ կետերով սահմանված կարգավորումների համատեքստում, հիմք ընդունելով «ԱՐԵՎԿԱԹ» ՍՊ ընկերության տնօրեն Անդրանիկ Կիրակոսյանի 25․09․2025 թվականի հողամասի նպատակային նշանակության փոփոխման մասին դիմումը։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում է «ԱՐԵՎԿԱԹ» ՍՊ ընկերության սեփականությունը հանդիսացող 02-003-0209-0002 կադաստրային ծածկագրով, 0,31 հա մակերեսով գյուղատնտեսական նպատակայնին նշանակության, վարելահող գործառնական նշանակության հողամասի նպատակային և գործառնական նշանակությունները փոփոխել արդյունաբերական, ընդերքօգտագործման և այլ արտադրական նշանակության, գյուղատնտեսական արտադրական գործառնական նշանակության հողերի, հողամասում 100 գլուխ կովերի համար նախատեսված խելացի անասնագոմի կառուցման նպատակով։

Ելնելով վերոգրյալից, համայնքի ավագանու քննարկմանն է ներկայացվում 02-003-0209-0002 ծածկագրով հողամասի նպատակային նշանակությունը փոփոխելու վերաբերյալ

ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտերի ընդունման անհրաժեշտություն։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ոչ էական ավելացում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ և վերաբերում է միայն դրանում նշված հողամասին։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում բավարարվում է «ԱՐԵՎԿԱԹ» ՍՊԸ-ի տնօրենի դիմումը և ակնկալվում է ներդրումներ և աշխատատեղերի ստեղծում։